Diari Oficial de la Generalitat Valenciana


Sumari del DOGV 9283, del 22-02-2022 (2022/908)

RESOLUCIÓ d'1 de febrer de 2022, de la Conselleria d'Hisenda i Model Econòmic, per la qual s'accepta la cessió gratuïta, de l'ús de l'immoble situat al carrer de la Ribera, número 5, de Carcaixent, realitzada per l'Ajuntament d'aquest municipi per a destinar-lo a parc d'emergència per a bombers i bomberes forestals.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9283

Data del DOGV
:   22-02-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/908


Data del document
:   01-02-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ d'1 de febrer de 2022, de la Conselleria d'Hisenda i Model Econòmic, per la qual s'accepta la cessió gratuïta, de l'ús de l'immoble situat al carrer de la Ribera, número 5, de Carcaixent, realitzada per l'Ajuntament d'aquest municipi per a destinar-lo a parc d'emergència per a bombers i bomberes forestals. [2022/908]  
Mitjançant acord plenari de data 29 de setembre de 2020, l'Ajuntament de Carcaixent va cedir a l'Agència Valenciana de Seguretat i Resposta a les Emergències l'ús per termini de quinze anys, prorrogables fins a un màxim de trenta, de part d'una nau industrial, situada al carrer de la Ribera núm. 5, per a destinar-la a parc d'emergències de bombers forestals.  
Per mitjà d'escrit de 2 de novembre de 2020, la Conselleria de Justícia, Interior i Administració Pública, ha proposat l'acceptació de la cessió efectuada per l'Ajuntament de Carcaixent.  
Per acord de 30 de juny de 2021, l'Ajuntament de Carcaixent va rectificar l'acord de 29 de setembre de 2020, de manera que la cessió es realitza a favor de la Generalitat Valenciana, Conselleria de Justícia, Interior i Administració Pública, sense perjudici d'una posterior adscripció a l'Agència Valenciana de Seguretat i Resposta a les Emergències.  
  
L'article 44 de la Llei 14/2003, de 10 d'abril, de patrimoni de la Generalitat, estableix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics competència de la Generalitat i en el punt 2 indica que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei de patrimoni disposa que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. Per consegüent, una vegada perfeccionada la cessió i acceptació, l'immoble queda automàticament afecte al servei públic de protecció del medi ambient i adscrit a la Conselleria de Justícia, Interior i Administració Pública, a qui correspon la seua administració, defensa i conservació.  
  
En conseqüència, d'acord amb els articles esmentats de la Llei 14/2003, de 10 d'abril, de patrimoni de la Generalitat i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de l'ús realitzada per l'Ajuntament de Carcaixent de l'immoble de 837m² de superfície que confronta per l'est, amb la part de la finca municipal destinada a l'ecoparc; pel nord i est, amb la resta de la nau i de la superfície no construïda de la finca municipal del qual forma part, i pel sud, amb el carrer de la Ribera. En aquesta superfície hi ha una part de la nau de 220,48m² de superfície, de forma rectangular i una superfície no construïda de 617,42m², annexa a la part de la nau cedida, a la qual dona servei i accés independent des del carrer de la Ribera.  
Forma part de la finca 30715 que consta inscrita en el Registre de la Propietat d'Alzira 1 al tom 2700, llibre 543, foli 29, inscripció 1a.  
Referència cadastral: 5370200CV2274Y5403JP (part)  
L'immoble s'accepta lliure de càrregues, gravàmens i al corrent de qualsevol despesa.  
  
Segon  
L'immoble s'haurà de destinar a parc d'emergència per a bombers forestals. La cessió realitzada per l'Ajuntament de Carcaixent queda subordinada a les condicions següents a complir per la Generalitat:  
  
1. L'immoble cedit en ús es destinarà a ser punt d'actuació i de trobada de la unitat de bombers forestals de reforç, altres possibles usos requeririen la prèvia autorització municipal.  
2. Construir a càrrec seu la tanca de separació entre la part de la immoble cedida en ús i l'immoble municipal restant, així com un accés separat i independent per a cadascuna de les parts.  
3. Assumir del tot les despeses dels treballs de manteniment i millora que afecten només a la part de l'immoble cedida així com la meitat de les despeses que afecten els elements comuns de l'immoble de propietat municipal del qual forma part.  
4. La cessió d'ús s'aprova inicialment per un període de quinze anys prorrogables per successius períodes de dos anys fins a un màxim de trenta. La cessió s'entendrà prorrogada automàticament per dos anys més si no és denunciada per cap de les parts amb una antelació mínima d'un any.  
  
Tercer  
En cas d'incompliment dels fins per als quals se cedeix l'immoble, una vegada sol·licitada la reversió per part de l'Ajuntament i remesa com a acord de reversió a la conselleria competent en matèria de patrimoni, es tramitarà per aquesta el corresponent expedient de conformitat amb el que es disposa en el Reial decret 1373/2009, de 28 d'agost, pel qual s'aprova el Reglament general de la Llei 33/2003, de 3 de novembre, del patrimoni de les administracions públiques. La resolució que s'adopte serà notificada a l'Ajuntament i comportarà, si escau, la reversió immediata al patrimoni de la corporació local i la baixa de l'habitatge en l'Inventari General de Béns i Drets de la Generalitat.  
  
  
Quart  
El dret d'ús sobre l'immoble haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servei públic de protecció del medi ambient i adscrit a la Conselleria de Justícia, Interior i Administració Pública, a qui correspon les competències demanials sobre aquest, inclosa la seua administració, defensa i conservació sense perjudici d'una posterior adscripció a l'Agència Valenciana de Seguretat i Resposta a les Emergències.  
  
  
Cinqué  
Notificar aquesta resolució a l'Ajuntament cedent i procedir a la publicació en el Diari Oficial de la Generalitat Valenciana, en compliment del que es disposa en l'article 44 de la Llei 14/2003, de 10 d'abril, de patrimoni de la Generalitat.  
  
Contra aquest acte, que posa fi a la via administrativa, es podrà interposar recurs contenciós administratiu en el termini de dos mesos a comptar des de l'endemà de la notificació, davant la jurisdicció contenciosa administrativa, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà efectuar un requeriment previ a la interposició del recurs contenciós administratiu, davant l'òrgan que va dictar l'acte, en el termini de dos mesos a comptar des que l'Administració requeridora l'haguera conegut, de conformitat amb el que es disposa en l'article 44 de l'esmentada Llei 29/1998.  
  
  
València, 1 de febrer de 2022.- El conseller d'Hisenda i Model Econòmic: Vicent Soler i Marco.